text: রূপচাঁদ হাঁসদা হলেন ভারতের পশ্চিমবঙ্গের একজন সাঁওতালি লেখক ও চাকরিজীবী। তিনি ২০১৮ সালে সাঁওতালি অনুবাদের জন্য সাহিত্য অকাদেমি পুরস্কার লাভ করেন।
  
  প্রারম্ভিক জীবন ও শিক্ষা
  রূপচাঁদ হাঁসদা গ্রামের প্রাথমিক বিদ্যালয়ে পড়াশোনা করেন। চিরুডি বিবেকানন্দ হাইস্কুল থেকে মাধ্যমিক শিক্ষা সম্পন্ন করে ঝাড়গ্রামের কাপগাড়ি কলেজ থেকে স্নাতক সম্পন্ন করেন তিনি।
  
  কর্মজীবন
  রূপচাঁদ হাঁসদা ভারতীয় রেলে কর্মরত আছেন। তিনি সর্বভারতীয় সাঁওতালি লেখক সংঘের সভাপতি ছিলেন। তিনি সভাপতি হিসেবে ২৭ বছর দায়িত্ব পালন করেন। রূপচাঁদ হাঁসদা শক্তি চট্টোপাধ্যায় রচিত কাব্যগ্রন্থ যেতে পারি কিন্তু কেন যাবো সাঁওতালি ভাষায় সেন দারেয়াক'আন মেনখান চেদাক শিরোনামে অনুবাদ করেন। অনূদিত গ্রন্থটি ২০১৬ সালে প্রকাশিত হয়েছিল। বইটির জন্য তিনি ২০১৮ সালে সাঁওতালি অনুবাদের জন্য সাহিত্য অকাদেমি পুরস্কার লাভ করেন।
  
  তথ্যসূত্র
  
  বিষয়শ্রেণী:জীবিত ব্যক্তি
  বিষয়শ্রেণী:বিদ্যাসাগর বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:সাঁওতালি লেখক
  বিষয়শ্রেণী:সাহিত্য অকাদেমী পুরস্কার বিজয়ী
  বিষয়শ্রেণী:ভারতীয় লেখক
title: রূপচাঁদ হাঁসদা